Universidade de Mondragón

A Universidade de Mondragón (en éuscaro: Mondragon Unibertsitatea) é unha universidade privada de iniciativa social sen ánimo de lucro, pertencente á corporación Mondragón, que foi declarada de utilidade pública. A súa sede principal está en Mondragón (Guipúscoa). Caracterízase por pretender un ensino de calidade e de orientación práctica dos estudos sobre todo en canto ao mercado laboral, dando especial importancia á formación profesional dos estudantes. Así pois a súa pertenza á corporación Mondragón permítelle manterse próxima ao mundo da empresa facilitando aos seus alumnos o contacto co mercado laboral. Actualmente ten ao redor de 4.000 alumnos cursando 22 titulacións de grao, 15 masters e 8 cursos de experto universitario. Centros docentes Ten catro facultades e escolas: Escola Politécnica Superior, en Mondragón, Ordizia, Hernani e Zorrotzaurre (Bilbao), este último só con enxeñaría mecatrónica. Facultade de Empresariais, en Oñati, Irún e Bilbao, ademais de diferentes laboratorios en Madrid, Barcelona, Valencia, Querétaro (México) e Xangai. Facultade de Humanidades e Ciencias da Educación, en Eskoriatza e Aretxabaleta. Facultade de Ciencias Gastronómicas, en Donostia. Véxase tamén Ligazóns externas Web da Universidade de Mondragón Arquivado 07 de febreiro de 2012 en Wayback Machine. (en castelán) Corporación Mondragón Arquivado 13 de agosto de 2021 en Wayback Machine. (en castelán)